Canary Wharf
Canary Wharf (slobodni prevedeno Kanarsko pristanište) je ime novog londonskog financijsko-poslovnog kvarta u Boroughu Tower Hamlets na istoku metropole. Canary Wharf se nalazi na prostoru nekadašnjih Karipskih dokova (West India Docks) na Temzinom otoku Isle of Dogs.

Historija 
Između 1802. i 1939. taj kraj bio je jedna od najprometnijih luka na svijetu, promet je nakon 1960. počeo naglo opadati, pa su dokovi zatvoreni 1980. godine. Ime je dobio jer se tu dovozilo voće sa Kanarskih otoka i Mediterana. Projekt izgradnje Canary Wharfa, započela su braća Reichmann iz Kanade na napuštenim dokovima 2.4 km istočno od Londonskog Citya, ali su bankrotirali pa je projekt izgradnje preuzela grupa Canary Wharf Group. 

Canary Wharf je kao dio urbanističkog projekta London Docklands iznikao u rekordno kratkom vremenu od 1980-ih do 90-ih prošlog vijeka. Danas je to kvart visokih nebodera, trgovina, hotela i restorana, u kom se nalazi jedna od najimpresivnijih stanica londonskog metroa. Razvoj Canary Wharfa doveo je do umiranja Fleet Streeta, nekadašnjeg sjedišta londonskog novinarstva i izdavaštva, jer su se velike novine kao Daily Telegraph i Independent tu preselile. U Canary Wharfu se nalazi donedavno najviši britanski neboder  One Canada Square. Taj čelično-stakleni toranj od 50 katova i visok 235 metara podignut je 1991.

Izvori

Vanjske veze 

 Canary Wharf na portalu Canary Wharf Group 
 Canary Wharf 

Distrikti Londona
Ekonomija Londona